open-index/open-wikipedia-markdown huggingface dataset:
รีวัลดู

**รีวัลดู** หรือชื่อเต็ม **รีวัลดู วีโตร์ บอร์บา เฟเรย์รา** () เกิดวันที่ 19 เมษายน ค.ศ. 1972 ที่ประเทศบราซิล เป็นอดีตนักฟุตบอลอาชีพชาวบราซิล รีวัลดูเป็นส่วนสำคัญของบราซิลชุดแชมป์ฟุตบอลโลก 2002 เขายังได้รับตำแหน่งนักฟุตบอลยอดเยี่ยมแห่งปีของทวีปยุโรปในปี 1999 และได้ชื่อว่าเป็นผู้เล่นตำแหน่งกองกลางตัวรุกที่ยอดเยี่ยมตลอดกาลคนหนึ่ง รีวัลดูยังมีชื่อเสียงจากลูกเตะจักรยานอากาศ (bicycle shoot) มีฉายาที่เรียกโดยแฟนฟุตบอลชาวไทยว่า "นิเชา"

## ประวัติ
รีวัลดูเริ่มเล่นฟุตบอลเมื่ออายุ 16 ปีกับสโมสรฟุตบอลซังตากรุสในบราซิล เมื่อ ค.ศ. 1989 หลังจากนั้นสองปีเขาได้ย้ายไปเล่นให้กับสโมสรโมชีมีริงในลีกสองของบราซิล รีวัลดูเริ่มมีชื่อเสียงเมื่อย้ายไปร่วมทีมสโมสรฟุตบอลคอรินเทียนส์ เมื่อ ค.ศ. 1993 และติดทีมชาติบราซิลเป็นครั้งแรกในปีเดียวกัน ปีถัดมาเขาย้ายไปร่วมทีมสโมสรฟุตบอลปัลเมย์รัส 

ค.ศ. 1996 รีวัลดูย้ายมาค้าแข้งในทวีปยุโรป โดยเซ็นสัญญาหนึ่งปีกับลาโกรุญญาในประเทศสเปน ก่อนที่จะย้ายมาร่วมสโมสรฟุตบอลบาร์เซโลนาด้วยค่าตัว 16.5 ล้านยูโร ช่วงนี้รีวัลดูประสบความสำเร็จกับทีมชาติบราซิลในการคว้าแชมป์โกปาอาเมริกา 1997 และเข้าแข่งขันฟุตบอลโลก 1998 ที่ประเทศฝรั่งเศส รีวัลดูนำบาร์เซโลนาคว้าแชมป์ลาลิกาในปี 1998 และ 1999 ซึ่งในปีนี้ เขาได้รับรางวัลนักฟุตบอลยอดเยี่ยมแห่งปีของฟีฟ่าและนักฟุตบอลยอดเยี่ยมแห่งปีของทวีปยุโรป

ค.ศ. 2002 รีวัลดูย้ายมายังสโมสรฟุตบอลเอซีมิลานในกัลโชเซเรียอาของประเทศอิตาลี ในฤดูกาล 2002-03 เขาได้แชมป์อิตาเลียนคัพและยูฟ่าแชมเปียนส์ลีกร่วมกับเอซีมิลาน แต่หลังจากนั้นเขาประสบปัญหาฟอร์มตก และย้ายจากมิลานไปเล่นให้สโมสรฟุตบอลกรูเซย์รูในบราซิลเป็นระยะเวลาสั้น ๆ จากนั้นย้ายไปทีมต่าง ๆ ในประเทศกรีซ จนกระทั่งมาอยู่กับสโมสรฟุตบอลบูนิออดกอร์ในประเทศอุซเบกิสถาน และย้ายไปอยู่กับโมฌีมีริง สโมสรของตนเองที่บราซิล บ้านเกิด ก่อนที่จะประกาศการยุติการเล่นฟุตบอลไปเมื่อวันที่ 16 มีนาคม ค.ศ. 2014

## ฟุตบอลโลก 2002
รีวัลดูประสบความสำเร็จสูงสุดกับการเล่นฟุตบอลในการแข่งขันฟุตบอลโลก 2002 โดยร่วมกับโรนัลโดและรอนัลดีนโยช่วยพาทีมชาติบราซิลได้แชมป์ทัวร์นาเมนต์ครั้งนั้น โดยในรอบสองที่พบกับอังกฤษ ซึ่งเป็นครั้งแรกด้วยที่ทีมชาติทั้งสองได้พบกันในศึกฟุตบอลโลก รีวัลดูเป็นผู้ตีเสมอให้ทีม 1:1 ก่อนจะหมดครึ่งแรก ก่อนที่โรนัลดินโญ่จะเป็นผู้ยิงลูกฟรีคิกข้ามศีรษะเดวิด ซีแมน ผู้รักษาประตูของอังกฤษ ทำให้บราซิลขึ้นนำ 1:2 ในครึ่งหลัง ก่อนจะชนะอังกฤษเข้ารอบไปได้ในที่สุดด้วยสกอร์นี้

## อ้างอิง

หมวดหมู่:นักฟุตบอลชาวบราซิล
หมวดหมู่:ผู้เล่นอิสโปร์ชีกลูบีโกริงชังส์เปาลิสตา
หมวดหมู่:ผู้เล่นโซซีเยดาจีอิสโปร์ชีวาปัลเมย์รัส
หมวดหมู่:ผู้เล่นสโมสรฟุตบอลเซาเปาลู
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในลาลิกา
หมวดหมู่:บุคคลจากเรซีฟี
หมวดหมู่:ผู้เล่นในฟุตบอลโลก 1998
หมวดหมู่:กองกลางฟุตบอล
หมวดหมู่:นักฟุตบอลในโอลิมปิกฤดูร้อน 1996
หมวดหมู่:ฟีฟ่า 100
หมวดหมู่:ผู้ชนะเลิศบาลงดอร์
เสียงหยุด ปุ่มเหงือก ไม่ก้อง

**เสียงหยุด ปุ่มเหงือก ไม่ก้อง** () หรือ **เสียงระเบิด ปุ่มเหงือก ไม่ก้อง** () เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ  และสัญลักษณ์เอกซ์-แซมปาที่ตรงกันคือ `t`

ภาษาส่วนใหญ่มีเสียงหยุด ปุ่มเหงือก ไม่ก้อง อย่างน้อยหนึ่งแบบ ขณะที่บางภาษา (เช่น ภาษาไทย) มีการเปรียบต่างระหว่างเสียงหยุด ปุ่มเหงือก ไม่ก้อง ในแบบต่าง ๆ ส่วนภาษาที่ไม่มีเสียงนี้เลยคือภาษาฮาวาย (นอกเขตนีเฮา) 

ในภาษาไทยมีหน่วยเสียงพยัญชนะหยุด เพดานอ่อน ไม่ก้อง 2 แบบ คือ
*หน่วยเสียงพ่นลม  เขียนแทนด้วยตัวอักษร *[[ฐ]]*, *[[ฑ]]*, *[[ฒ]]*, *[[ถ]]*, *[[ท]]* และ *[[ธ]]* (ในตำแหน่งพยัญชนะต้น) เช่น ***ฐ'''าน'', ''มณ'''ฑ'''ล'', ''เ'''ฒ่'''า'', ''วัต'''ถุ***, *โ*'ท**น'', ***ธ*'ง*
*หน่วยเสียง[[เสียงไม่พ่นลม|ไม่พ่นลม]]  ซึ่งมี[[หน่วยเสียงย่อย]] 2 หน่วย คือ
**เสียงระเบิด  เมื่อปรากฏต้นพยางค์ เขียนแทนด้วยตัวอักษร *ฏ* และ *ต* (ในตำแหน่งพยัญชนะต้น) เช่น *ป**ฏิ**บัติ*, ***ต**อบ*, ***ต**รวจ*
**เสียง[[เสียงหยุดอุบ|อุบ]]  เมื่อปรากฏท้ายพยางค์ เขียนแทนด้วยตัวอักษรในมาตราตัวสะกดแม่กด เช่น *ฉกา**จ***, *ขั**ด***, *เชิ้**ต***, *ร**ถ***, *โกร**ธ***, *กระดา**ษ***, *รหั**ส***, *ธา**ตุ***, *เพ**ชร***, *เม**ตร***, *สามา**รถ**''

หยุด ปุ่มเหงือก ไม่ก้อง
หยุด ปุ่มเหงือก ไม่ก้อง
สเปกตรัมแม่เหล็กไฟฟ้า

**สเปกตรัมแม่เหล็กไฟฟ้า** () คือ แถบรังสีของคลื่นแม่เหล็กไฟฟ้าที่มีความยาวคลื่นต่าง ๆ กัน  สเปกตรัมที่มองเห็นได้คือแสง  เมื่อแสงขาวผ่านปริซึมจะเกิดการหักเหเป็นแสงสีต่างๆ  ซึ่งเรียกสเปกตรัมตั้งแต่ความยาวคลื่นน้อยไปหามากตามลำดับ ดังนี้ ม่วง คราม น้ำเงิน เขียว เหลือง แสด แดง

## อ้างอิง


สเปกตรัมแม่เหล็กไฟฟ้า
ปราสาทสมบัติกัลยอสโตร

**ปราสาทสมบัติคากริออสโทร** ( ) เป็นภาพยนตร์อนิเมะในปี ค.ศ. 1979 ที่กำกับโดย ฮายาโอะ มิยาซากิ เป็นหนึ่งในภาพยนตร์ที่กล่าวถึง "จอมโจรลูแปง"

ปราสาทสมบัติคากริออสโทร อนิเมะเรื่องที่สองที่ถูกเขียนและกำกับโดย ฮายาโอะ มิยาซากิ (ซึ่งร่วมกำกับในทีวีซีรีส์ Lupin III ภาคแรก และกำกับ 2 ภาคหลัง) ก่อนที่จะก่อตั้งสตูดิโอจิบลิ *Cagliostro* เป็นเรื่องของ จอมโจรหนุ่มนาม Lupin III ผู้ซึ่งเป็นหลานของอาร์แซน ลูแปง ตัวละครชื่อดังของ มอริซ เลอบลังก์ แฟนๆ ของมังงะดั้งเดิมของ Lupin III ไม่ชอบใจภาพยนตร์เรื่องนี้นัก เมื่อลูแปงกลายเป็นคนที่มีบุคลิกต่างไปจากดั้งเดิมอย่างสิ้นเชีง

## เนื้อเรื่องย่อ
ลูแปงกับจิเก็นคู่หู และโกเอม่อนนักรบซามูไรออกเดินทางเพื่อจัดการขบวนการทำแบงก์ปลอม ณ ปราการของเคานต์แห่งคากริออสโทร

## แหล่งข้อมูลอื่น
* The Castle of Cagliostro
* Lupin III at Absolute Anime
* Lupin the 3rd (ภาษาอังกฤษและอิตาเลียน)
* Cagliostro mp3 fan commentary track 

หมวดหมู่:ภาพยนตร์ลูแปงที่ 3
หมวดหมู่:สตูดิโอจิบลิ
หมวดหมู่:การ์ตูนญี่ปุ่น
หมวดหมู่:อนิเมะ
หมวดหมู่:ภาพยนตร์แอนิเมชันที่มีฉากในประเทศสมมุติ
ประเทศจาเมกา

**จาเมกา** (; ) เป็นประเทศที่เป็นเกาะในภูมิภาคเกรตเตอร์แอนทิลลีส เกาะจาเมกาเป็นเกาะที่มีความยาว 240 กิโลเมตร และกว้าง 85 กิโลเมตร และตั้งอยู่ในทะเลแคริบเบียน มีระยะห่าง 635 กิโลเมตร ไปทางตะวันออกของอเมริกากลางแผ่นดินใหญ่ มีระยะห่าง 150 กิโลเมตร ไปทางใต้ของคิวบา และ 180 กิโลเมตร ไปทางตะวันตกของเกาะฮิสปันโยลาซึ่งเป็นที่ตั้งของเฮติและสาธารณรัฐโดมินิกัน โดยมีหมู่เกาะเคย์แมนอยู่ห่างไปทางตะวันตกเฉียงเหนือประมาณ 215 กิโลเมตร เกาะจาเมกามีขนาดใหญ่เป็นอันดับสามรองจากเกาะคิวบาและเกาะฮิสปันโยลา

## ศัพทมูลวิทยา
ชื่อประเทศ "จาเมกา" นั้นมาจากการเรียกขานเกาะของชนพื้นเมืองตาอีโน (Taíno) ที่พูดภาษาอาราวัก (Arawakan) ที่เรียกเกาะนี้ว่า "*ฌาเมคา*" (Xaymaca) ซึ่งแปลได้เป็นสองความหมายคือ "ดินแดนแห่งใบไม้ผลิ" หรือ "แดนแห่งป่าและน้ำ" จาเมกาเคยตกอยู่ใต้อาณัติของจักรวรรดิสเปน ซึ่งเรียกเกาะนี้ว่า *ซันเดียโก* (Santiago) จากนั้นจึงตกอยู่ในการครอบครองของราชอาณานิคมอินดีสตะวันตกแห่งบริเตน (British Crown Colony of West Indies) ที่แปลงคำภาษาพื้นเมืองที่ใช้เรียกชื่อเกาะ จาก*ฌาเมคา* มาเป็นจาเมกาซึ่งกลายเป็นชื่อของเกาะและประเทศที่อยู่บนเกาะนั้นมาจนถึงทุกวันนี้ ประชากรของจาเมกาส่วนใหญ่ประกอบด้วยผู้สืบเชื้อสายมาจากทาสชาวแอฟริกา จาเมกายังเป็นประเทศที่ประชากรพูดและเขียนภาษาอังกฤษเป็นภาษาหลักมากที่สุดในทวีปอเมริกาทั้งเหนือ, กลางและใต้เป็นอันดับสาม รองจากสหรัฐอเมริกาและแคนาดา โดยทั่วไปแล้ว คนไทยมักอ่านออกเสียงผิดจาก "จาเมกา" เป็น "*จาไมกา*" (อ่านออกเสียงว่า *จา-ไม-ก้า*) เสียมากกว่

## อ้างอิง

## อ่านเพิ่ม

*  (pp.&nbsp;45–83)
* 
* Ammar, N. "From Whence they came". *Jamaica Journal*.
* Bahadur, Gaiutra. *Coolie Woman: The Odyssey of Indenture*. The University of Chicago (2014), 
* 
* 
* 
* Hall, D. "Bounties European Immigration with Special Reference of the German Settlement at Seaford Town, Parts 1 and 2". *Jamaica Journal*, 8, (4), 48–54 and 9 (1), 2–9.
* 
* Jacobs, H. P. (2003). Germany in Jamaica. Indian heritage in Jamaica. *Jamaica Journal*, 10, (2,3,4), 10–19,
* 
* 
* 
* 
* 
* 
* *The Gleaner*. Seaford Town Advertising Feature. 14 August 2003, D7 -D8 .

## แหล่งข้อมูลอื่น

; ข้อมูลรัฐบาล
* รัฐบาล
* Jamaica  at the Royal Family website
* Official website of the Jamaica Information Service
* สำนักงานคณะรัฐมนตรี 

* Chief of State and Cabinet Members

; ข้อมูลทั่วไป
* Jamaica. *[[The World Factbook]]*. Central Intelligence Agency.
* Jamaica from *UCB Libraries GovPubs*
* 
* Jamaica from the BBC News
* 
* 
* National Library of Jamaica  materials in the Digital Library of the Caribbean
* JAMAICA VIRTUAL TOUR IN HD – many locations around the island
* Key Development Forecasts for Jamaica from International Futures


จ
จ
หมวดหมู่:เกาะในทะเลแคริบเบียน
หมวดหมู่:อดีตอาณานิคมของอังกฤษ
หมวดหมู่:อดีตอาณานิคมของสเปน
หมวดหมู่:รัฐและดินแดนที่ก่อตั้งในปี พ.ศ. 2505
หมวดหมู่:ประเทศที่ใช้ภาษาอังกฤษเป็นภาษาทางการ
อจละ

**อจละ** (, "ไม่หวั่นไหว) หรือ **อจลนาถ** (अचलनाथ, "ท้าวผู้ไม่หวั่นไหว") หรือ **อารยาจลนาถ** (आर्याचलनाथ, "ท้าวผู้ไม่หวั่นไหวผู้ยิ่งใหญ่") เป็นโกรธวิฆนันตกะและธรรมปาลในศาสนาพุทธ ปรากฏเป็นหลักในวัชรยานกับพุทธแบบเอเชียตะวันออก

ดั้งเดิมแล้ว อจละเป็นเทวดาองค์รองที่มีหน้าที่เป็นทูตหรือผู้ช่วยของพระไวโรจนพุทธะ ต่อมาอจละจึงกลายมาเป็นเทวดาที่มีจารีตบูชาตนเองในฐานะผู้กำจัดอุปสรรคหรือผู้ทำลายความชั่ว จนในที่สุดบางจารีตเชื่อว่าอจละเป็นปางโกรธ ดุร้าย ของพระไวโรจนพุทธะ, พระอักโษภยพุทธะ หรือ พระโพธิสัตว์มัญชุศรี ในคัมภีร์ยุคหลังยังปรากฏการเรียกอจละว่า **จัณฑโรษณะ** (चण्डरोषण; Caṇḍaroṣaṇa, "ผู้ดุร้ายรุนแรง") หรือ **จัณฑมหาโรษณะ** (चण्डमहारोषण; Caṇḍamahāroṣaṇa, "ผู้รุนแรงที่ดุร้าย") โดยสองนามหลังปรากฏมากในเนปาลและทิเบต

ในพุทธแบบตะวันออกนิกายเจินเหยียนถือว่าอจละเป็นหนึ่งในวิทยราชทั้งห้าแห่งครรภโกษธาตุ อจละจึงมีสถานะที่สำคัญทั้งในครรภโกษธาตุมณฑลและวัชรธาตุมณฑล (มณฑลเรียวไก) ในพุทธแบบจีนเรียกอจละว่า **ปู้ต้งหมิงหวัง** (不動明王, "ราชาแห่งปัญญาผู้ไม่หวั่นไหว", คำแปลภาษาจีนจาก อจลวิทยราช) ส่วนในญี่ปุ่นเรียกว่า **ฟูโดเมียวโอ** (Fudō Myōō) ซึ่งเป็นการออกเสียงแบบ *[[คันจิ#เสียงอง_(การอ่านแบบจีน)|องโยมิ]]* จากชื่อในภาษาจีน

## อ้างอิง

หมวดหมู่:เทวดาในศาสนาพุทธ
หมวดหมู่:วัฒนธรรมญี่ปุ่น
ทับ (เครื่องหมายวรรคตอน)

**ทับ** ( / ) เป็นเครื่องหมายวรรคตอนสากลอย่างหนึ่ง มีลักษณะเป็นเส้นตรงเอียงลงทางซ้าย

## การใช้ทับ
* ใช้แบ่งคำออกเป็นสองส่วน อ่านว่า *ทับ*
** บ้านเลขที่ 543/78
** ที่ ศธ 14/2549
** ป. 4/1 (ชั้นประถมศึกษาปีที่ 4 ห้อง 1)
* นิยมใช้เป็นตัวคั่นวันที่ในภาษาไทย
** 31/12/2549 (วันที่ 31 ธันวาคม พ.ศ. 2549)
* ใช้ในความหมายว่า *หรือ* ในประโยค
** โปรดเขียน ภาษาไทย/ภาษาอังกฤษ (ให้เลือกเขียนภาษาไทย หรือ ภาษาอังกฤษ)
* ใช้ย่อคำที่ยาวๆ พบมากในภาษาอังกฤษ
** n/a (not applicable, not available = ไม่มีข้อมูล)
** w/o (without = ปราศจาก)
* ในทางคณิตศาสตร์ ใช้ในการเขียนเศษส่วน หรือใช้แทนการหาร (ดูเพิ่มที่ ซอลิดัส)
** 3/8 (เศษสามส่วนแปด) 
* ใช้เป็นเครื่องหมายแบ่งไดเรกทอรีของระบบไฟล์ในคอมพิวเตอร์ และ URL
** 
** /home/joe/pictures/image.jpg
* ในการใช้งานไออาร์ซี ใช้ในการรับคำสั่ง
** /join หมายถึงใช้คำสั่ง "join"
* ใช้ในการแสดงเสียงหรือคำอ่าน ซึ่งอาจจะเป็นสัทอักษรสากลหรือไม่ก็ได้
** ภาษาไทย 

หมวดหมู่:เครื่องหมายวรรคตอน
โตนเลสาบ

thumb|250px|แผนที่ของโตนเลสาบ หรือ ทะเลสาลเขมร
**ทะเลสาบเขมร** หรือ **โตนเลสาบ** ( *บึงทนฺเลสาบ*) เป็นทะเลสาบน้ำจืดที่ใหญ่ที่สุดในเอเชียตะวันออกเฉียงใต้ ตั้งอยู่บริเวณตรงกลางของประเทศกัมพูชา มีพื้นที่ประมาณ 7,500 ตารางกิโลเมตร ความลึกโดยเฉลี่ยอยู่ที่ 10 เมตร และเมื่อถึงฤดูน้ำหลาก น้ำจะท่วมพื้นที่บริเวณรอบ ๆ ทำให้โตนเลสาบขยายตัวออกกว้างมากถึง 6 เท่า ทะเลสาบเขมรเกิดจากแม่น้ำโขงซึ่งไหลผ่านมีความยาวถึง 500 กิโลเมตร ครอบคลุมพื้นที่ 5 จังหวัดของกัมพูชา ได้แก่ จังหวัดกำปงธม จังหวัดกำปงฉนัง จังหวัดโพธิสัตว์ จังหวัดพระตะบอง และจังหวัดเสียมราฐ เป็นทะเลสาบที่มีปลาน้ำจืดชุกชุมมากแห่งหนึ่งประมาณ 300 ชนิด จึงมีชาวกัมพูชาเป็นจำนวนมากที่ประกอบอาชีพประมงในบริเวณทะเลสาบแห่งนี้

ทะเลสาบเขมรยังเป็นที่ที่ค้นพบพระแสงขรรค์ชัยศรี หนึ่งในเครื่องราชกกุธภัณฑ์ไทย

## อ้างอิง

## แหล่งข้อมูลอื่น

หมวดหมู่:ภูมิศาสตร์กัมพูชา
ขเมร
วัต

WaT **วัตโตะ** () คือกลุ่มนักร้องและนักแต่งเพลงดูโอจากประเทศญี่ปุ่น คือ เออิจิ เวนท์ซ และ เท็ปเป โคอิเคะ โดยชื่อวงนำชื่อของสมาชิกทั้ง 2 คนมาผสมกัน(**W**entz **a**nd **T**eppei) ทั้ง 2 เริ่มเล่นดนตรีด้วยกันในปี 2002 โดยการแสดงสดตามถนนโดยมีกีตาร์เป็นเครื่องดนตรีที่ติดตัวเท่านั้น และในบางครั้ง เท็ปเปจะเล่นหีบเพลงเป่าฮาร์โมนิกาด้วย ในปี 2005 พวกเขาปล่อยเพลงแรกออกมาในชื่อ "Boku No Kimochi" หรือ My Feeling ซึ่งช่วยสร้างกระแสนิยมในหมู่ผู้ที่รักในดนตรีที่มีต้นกำเนิดจากประเทศญี่ปุ่นอย่างมาก วัตอยู่ในสังกัด ยูนิเวอร์แซลมิวสิก เอ แอนด์ เอ็ม  

## สมาชิก
* **[[เอจิ เวนซ์]]** (ウエンツ瑛士): เกิดวันที่ 8 ตุลาคม ค.ศ. 1985 จากจังหวัดโตเกียว เป็นลูกครึ่งญี่ปุ่น อเมริกา เยอรมัน เป็นที่รู้จักจากการเป็น ผู้ให้ความบันเทิงและนักแสดงที่มีอารมณ์ขัน เขาเข้าวงการตั้งแต่อายุ 4 ขวบ และได้รับงานเป็น นักแสดง นายแบบ พิธีกร เรื่อยมา ถึงแม้เอจิจะเป็นลูกครึ่งชาวตะวันตก แต่เขาไม่สามารถสื่อสารโดยภาษาอังกฤษได้ดีนัก เขาเคยสอบตกในวิชาภาษาอังกฤษด้วย แต่อย่างไรก็ตามเขากลับมีความสามารถพิเศษทางด้านภาษาญี่ปุ่น โดยเฉพาะอย่างยิ่งการเขียนตัวอักษรจีนคันจิ
เอจิ เป็นนักร้องนำของวง เขาสามารถเล่นกีตาร์, เบส, คีย์บอร์ด(เปียโน), แทมโบรีน ได้ด้วย

* **[[เทปเป โคอิเคะ]]** (小池徹平) : เกิดวันที่ 5 มกราคม ค.ศ. 1986 จากจังหวัดโอซาก้า เป็นที่รู้จักในฐานะนักแสดงที่มีชื่อเสียงคนหนึ่งของประเทศญี่ปุ่นผ่านผลงานละครและภาพยนตร์มาแล้วมากมาย เริ่มจากการชนะการประกวด super boy junior contest เมื่อ ปี 2001 ครั้งที่ 14 แล้วเขาจึงเริ่มเข้าสู่วงการบันเทิงอย่างจริงจัง 
เทปเป เป็นนักร้องนำของวง เขาสามารถเล่นกีตาร์และ หีบเพลงฮาร์โมนิกา

## ผลงาน
### Single
* 僕のキモチ Boku no Kimochi หรือ My Feelings [02-11-2005]
* 5センチ。  5cm  [25-01-2006]
* Hava Rava [02-08-2006] 
* Ready Go! [01-11-2006]
* Bokura no Love Story (ボクラノLove Story, Our love story?) [06-12-2006]
* ラッキーでハッピー/君に贈る歌 [14-02-2007]
* Awaking　Emotion 8/5/my brand new way [25-04-2007]
* 夢の途中 (Yume no Tochuu) [16-01-2008]
* 時を越えて～Fantastic World～  (Toki o Koete～Fantastic World～) [23-04-2008]
*「36℃」 (Sanjuurokudo C) [29-10-2008]
*君が僕にKissをした [28-07-2010]
*24/7 ～もう一度～ [09-08-2010]

### Album
* 卒業TIME ~僕らのはじまり [01-03-2006[
* 小池徹平「pieces」[27.06.2007]
* WaT Collection [28-11-2007]

### DVD
* WaT Entertainment Show 2006 ACT“do”LIVE Vol.4 [26-04-2006]
* My Favorite Girl　-The Movie- [20.12.2006]
* WaT　Music Video Collection [28.05.2008]
* WaT LIVE TOUR 2008“凶×小吉＝大吉TOUR” ＠日比谷野外大音楽堂 [30.07.2008]

## แหล่งข้อมูลอื่น
* เว็บไซต์หลัก
* เว็บไซต์ของวง
* เว็บไซต์ของเอจิ
* เว็ปไซต์ของเทปเป

หมวดหมู่:กลุ่มดนตรีสัญชาติญี่ปุ่น
หมวดหมู่:ศิลปินสังกัดยูนิเวอร์แซลมิวสิกเจแปน
น้ำมันเบนซิน

right|thumb|โถที่มีน้ำมันเบนซิน
thumb|สินค้าอันตราย ประเภท 3 ของเหลวไวไฟ น้ำมันเบนซิน
**น้ำมันเบนซิน** ในสหรัฐและแคนาดาเรียกว่า **แกโซลีน** () ในประเทศเครือจักรภพอังกฤษเรียกว่า **เพทรอล** () เป็นน้ำมันเชื้อเพลิงสำหรับใช้กับเครื่องยนต์สันดาปภายใน ชนิดเครื่องยนต์เบนซิน ซึ่งใช้หัวเทียนในการจุดระเบิดภายในเครื่องยนต์

น้ำมันเบนซินได้มาจากการนำน้ำมันองค์ประกอบที่ได้จากกระบวนการกลั่นน้ำมัน นำมาผสมสารเพิ่มคุณภาพและสารเติมแต่ง เช่น MTBE, เอทานอล และสีย้อม

การวัดคุณภาพของน้ำมันเบนซิน ใช้ค่าออกเทน ซึ่งในสมัยก่อนใช้วิธีเติมตะกั่วลงไปเพื่อปรับค่าออกเทน แต่ต่อมาได้วิจัยพบว่าเป็นอันตรายต่อระบบประสาทของมนุษย์ ปัจจุบันจึงได้ใช้สาร MTBE (Metyl Tertiary Butyl Ether) แทน และมีชื่อเรียกในประเทศไทยว่า **น้ำมันไร้สารตะกั่ว**

ในประเทศไทย เรียกน้ำมันเชื้อเพลิงชนิดนี้ว่าเบนซิน (Benzin, Bensin) ตามอย่างประเทศแถบยุโรป เช่น สแกนดิเนเวีย เยอรมนี

น้ำมันเบนซิน
ส่วนประกอบ paraffin, aromatic, olefins และ ส่วนผสมจากกระบวนการปรับปรุงคุณภาพ ได้แก่ 
- LSR
- Catalytic reformat
- Catalytic cracked gasoline
- Thermally cracked gasoline
- Hydro cracked gasoline
- Alkylate
- Polymerized gasoline
- Isomerizes gasoline 
สารเติมแต่งที่สำหรับ gasoline
- Antiknock compound ใส่เพื่อเพิ่มค่าออกเทน ซึ่งเมื่อก่อนจะใช้สารพวกตะกั่วแต่ปัจจุบันยกเลิกแล้ว จึงหันมาใช้พวก organo-manganese compound แทน
- Anti- Oxidant ใส่เพื่อป้องกันการเกิดยางเหนียว
- Oxygenates จะช่วยลดปริมาณคาร์บอนและช่วยเพิ่มปริมาณออกซิเจนในน้ำมัน นอกจากนั้นยังช่วยเพิ่มค่าออกเทน
- Paint ใส่เพื่อช่วยแยกเกรดของน้ำมัน
- Detergent และ Dispersant จะช่วยให้เครื่องยนต์สะอาด ซึ่งจะเป็นสารพอลิเมอร์ชนิดพิเศษ วัตถุ

สูตรการผลิตน้ำมันเบนซินคุณภาพสูง

1.เก็บต้นข้าวที่เพิ่งเก็บเกี่ยวมา

2.นำต้นข้าวมาย่อยสลายด้วยกรด H++SbF6

3.นำก๊าซที่ได้มาผ่านการฉายรังสียูเรเนี่ยม และขั้นตอนต่อไปนี้อยู่ภายใต้การฉายรังสีทั้งหมด

4.เติมแก๊สแอมโมเนียลงไป

5.เติมไอน้ำลงไป

6.เติมแก๊สคาร์บอนไดออกไซด์ลงไป

7.เติมสารเคมี Dicamba C8H8Cl2O6 ลงไป

8.เกิดกระบวนการ Oxidase กลายเป็นน้ำมันเบนซิน

## แหล่งข้อมูลอื่น
* EFOA 
* CNN/Money: Global gas prices
* EEP: European gas prices
* Transportation Energy Data Book
* Energy Supply Logistics Searchable Directory of US Terminals
* 2011 NACS Annual Fuels Report 
* Definition of basic terms, Graphs of Gas prices. all in Slovak language
* Gasoline from Vinegar | MIT Technology Review
* High octane fuel, leaded and LRP petrol — article from robotpig.net
**รูปภาพ**
*"*[http://www.archive.org/movies/details-db.php?collection=prelinger&collectionid=19334&from=collectionSpotlight Down the Gasoline Trail]*" Handy Jam Organization, 1935 (Cartoon)

หมวดหมู่:ผลิตภัณฑ์ปิโตรเลียม
มุมไบ

**มุมไบ** (, ) หรือรู้จักในชื่อ **บอมเบย์** (, , ชื่อทางการจนถึงปี 1995) เป็นเมืองหลวงของรัฐมหาราษฏระ ประเทศอินเดีย สหประชาชาติระบุไว้ในปี 2018 ว่ามุมไบเป็นเมืองที่มีประชากรมากที่สุดในประเทศอินเดียเป็นอันดับสองรองจากเดลี และเป็นอันดับที่เจ็ดของโลก ด้วยประชากรราว 20&nbsp;ล้านคน ข้อมูลจากสำมะโนประชากรปี 2011 มุมไบเป็นเมืองหลวงทางการเงินและเป็นเมืองที่มีประชากรมากที่สุดในประเทศอินเดีย (ในเขตตัวเมือง) ด้วยประชากรจำนวน 12.5&nbsp;ล้านคนที่อาศัยภายในเขตมุมไบและปริมณฑล มุมไบเป็นศูนย์กลางของภูมิภาคเขตเมืองมุมไบ เขตเมืองที่มีประชากรหนาแน่นที่สุดเป็นอันดับหกของโลก ด้วยประชากรมากกว่า 23&nbsp;ล้านคน มุมไบตั้งอยู่บนชายฝั่งโกนกานทางตะวันตกของอินเดีย และมีอ่าวธรรมชาติที่ลึกลงไป ในปี 2008 มุมไบได้รับการตั้งชื่อว่าเป็นเมืองอัลฟาโลก มุมไบเป็นเมืองที่มีจำนวนของเศรษฐีและ มหาเศรษฐี มากที่สุดในประเทศอินเดีย  ในเมืองมุมไบมีแหล่งมรดกโลกอยู่สามแห่ง คือ ถ้ำเอลิฟันตา, สถานีฉัตรปตีศิวาจี และ กลุ่มอาคารสถาปัตยกรรมอาร์ตเดโคและวิคตอเรียน

มุมไบดั้งเดิมนั้นประกอบขึ้นมาจากเกาะเจ็ดเกาะซึ่งเป็นที่อยู่ของชาวโกลีที่พูดภาษามราฐี และอยู่ภายใต้การปกครองของจักรวรรดิพื้นถิ่นต่าง ๆ เป็นเวลานับศตวรรษก่อนจะถูกยึดครองโดยจักรวรรดิโปรตุเกส ซึ่งต่อมาได้ถูกขายให้กับบริษัทอินเดียตะวันออก ต่อมาในปี 1661 เมื่อกษัตริย์ชาลส์ที่สองแห่งอังกฤษอภิเษกสมรสกับพระนางกาตารีนาแห่งบรากังซา เกาะทั้งเจ็ดของบอมเบย์รวมถึงท่าเรือตันเกียร์ได้ถูกยกให้ในฐานะสินสอด ในช่วงกลางศตวรรษที่ 18 บอมเบย์ได้ถูกเปลี่ยนแปลงรูปร่างโดยโครงการ ฮอร์นบี เวลเลิร์ด ที่ซึ่งมีการถมผืนดินขึ้นมาระหว่างเกาะทั้งเจ็ด ซึ่งมีการก่อสร้างถนนและทางรถไฟสายสำคัญ, โครงการสร้างแผ่นดินข้นบนผืนน้ำ จนเสร็จสมบูรณ์ในปี 1845 ได้ทำให้บอมเบย์กลายเป็นเมืองท่าสำคัญบนทะเลอาหรับ บอมเบย์ในศตวรรษที่ 19 เต็มไปด้วยการพัฒนาทางเศรษฐกิจและการศึกษา ในช่วงต้นศตวรรษที่ 20 ยังเป็นฐานที่แข็งแรงให้กับขบวนการเอกราชอินเดีย หลังอินเดียได้รับเอกราชในปี 1947 บอมเบย์ได้ถูกรวมเข้าเป็นรัฐบอมเบย์ ต่อมาในปี 1960 ภายหลังการเคลื่อนไหวของขบวนการสามยุกต์มหาราษฏร จึงได้ตั้งรัฐใหม่ในชื่อรัฐมหาราษฏระ และมีบอมเบย์เป็นเมืองหลวง

## อ้างอิง

## แหล่งข้อมูลอื่น
* Official website of the Municipal Corporation of Greater Mumbai
* Official City Report 

หมวดหมู่:อดีตอาณานิคมของโปรตุเกส

หมวดหมู่:เมืองหลวงของรัฐและดินแดนสหภาพในประเทศอินเดีย
สะพานหัน

thumb|สะพานหัน
**สะพานหัน** เป็นสะพานขนาดเล็ก ตั้งอยู่ในย่านสำเพ็ง แขวงจักรวรรดิ เขตสัมพันธวงศ์ ทอดข้ามคลองรอบกรุงหรือคลองโอ่งอ่าง ชื่อนี้เรียกตามจาก ลักษณะของตัวสะพานที่ สมัยก่อนนั้นจะเป็นไม้แผ่นเดียวพาดข้ามคลอง ปลายข้างหนึ่งตรึงแน่นกับที่ ส่วนอีกข้างจะไม่ตอกติด จับหันไปมาได้เพื่อให้เรือแล่นผ่าน 

ต่อมาในสมัยรัชกาลที่ 4 โปรดเกล้าฯ ให้สร้างใหม่เป็นสะพานโครงเหล็กพื้นไม้ จนถึงสมัยรัชกาลที่ 5 ได้เปลี่ยนทำเป็นแบบสะพานริอัลโตที่นครเวนิส และที่ปองเตเวกคิโอ เมืองฟลอเรนซ์ ประเทศอิตาลี คือ เป็นสะพานไม้โค้งกว้าง สองฟากสะพานมีห้องแถวเล็ก ๆ ให้เช่าขายของ ส่วนตรงกลางเป็นทางเดิน สำหรับตัวสะพานปัจจุบัน ได้สร้างใหม่ขึ้นแทนของเก่าที่ชำรุด ในปี พ.ศ. 2505

## ระเบียงภาพ

ไฟล์:600 old market.jpg|สะพานหันเมื่อราวรัชสมัยรัชกาลที่ 5
ไฟล์:สะพานหัน 2564 Saphan Han (October 2021) - img 02.jpg|คลองโอ่งอ่าง มองจากสะพานหัน
ไฟล์:สะพานหัน 2564 Saphan Han (October 2021) - img 03.jpg|ป้ายชื่อสะพานหัน

## อ้างอิง
* สมบัติ พลายน้อย. *เล่าเรื่องบางกอก*, พิมพ์ครั้งที่ 5. กรุงเทพฯ:บำรุงสาสน์, 2535 
* ณัฐชยา. *คู่มือนักชอป จะซื้อซะอย่าง*, พิมพ์ครั้งที่ 1. กรุงเทพฯ:สารคดี, 2546

## แหล่งข้อมูลอื่น
*

หัน
หัน
กรุงชิง

**กรุงชิง** เป็นที่ราบสูงแห่งหนึ่งของทิวเขาหลวง มีเขาต่าง ๆ เช่น เขายอดเหลือง เขากลบ เขาวังไฟ รายล้อม จึงเรียกที่ราบนี้ว่า "อ่าวกรุงชิง" หมายถึงที่ราบสูงในวงล้อมของภูเขา
มีเนื้อที่ประมาณ 100,000 ไร่ น้ำตกกรุงชิงเป็นน้ำตกที่สวยงามและสำคัญของอุทยานแห่งชาติเขาหลวง สถานที่ท่องเที่ยวที่เลื่องชื่อคือ น้ำตกกรุงชิง ตั้งอยู่ในตำบลกรุงชิง อำเภอนบพิตำ จังหวัดนครศรีธรรมราช

ชื่อ "กรุงชิง" มาจากคำว่า "ต้นชิง" ซึ่งเป็นพันธุ์ไม้ตระกูลปาล์มชนิดหนึ่งที่มีอยู่มากในเขตนี้ น้ำตกกรุงชิงมีอยู่ 7 ชั้น ได้แก่ 1. หนานมัดแพ 2. หนานฝนแสนห่า 3. หนานปลิว 4. หนานโจน 5. หนานจน 6. หนานต้นตอ 7. หนานวังเรือบิน ชั้นที่สวยที่สุด ได้แก่ "หนานฝนแสนห่า" เพราะน้ำตกจากหน้าผาสูงชันประมาณ 100 เมตร กระแสน้ำแผ่เป็นผืนกว้างกระจายออกเป็นละออง เหมือนม่านฝน ไม่จับกันเป็นเกลียวน้ำดังน้ำตกทั่วไป จีงเรียกว่า "ฝนแสนห่า"

น้ำตกชั้นนี้ยังมีความสำคัญที่ปรากฏอยู่หลังธนบัตรราคา 1,000 บาทของไทยอีกด้วย (บางฉบับ) จากหน่วยพิทักษ์อุทยานแห่งชาติเขาหลวง ที่ ขล.3 ถึงหนานฝนแสนห่าระยะทาง 3.8 กิโลเมตร การเดินทางโดยการเดินตามเส้นทางเดิน เป็นเส้นทางศึกษาธรรมชาติ มีร่องรอยสัตว์ป่าให้ชมตลอดเส้นทาง ซึ่งแสดงถึงความอุดมสมบูรณ์ของป่า บริเวณน้ำตกกรุงชิง มีที่พักและสถานที่สำหรับเล่นแคมป์ไฟ มีร้านค้าและร้านอาหารตั้งอยู่เชิงเขา การเดินทางจากตัวเมือง ใช้เส้นทางหลวงสายนครศรีธรรมราช-พรหมคีรี (ทางหลวงหมายเลข 4016) ถึงสามแยกนาเหรงเลี้ยวซ้ายไปถึงอำเภอนบพิตำแล้วเลี้ยวขวา (ทางหลวงหมายเลข 4186) ระยะทาง 70 กิโลเมตร

หมวดหมู่:ภูมิศาสตร์ของจังหวัดนครศรีธรรมราช
โรเจอร์ มิลลา

**อัลเบิร์ต โรเจอร์ มิลลา** (Albert Roger Milla) (เกิด 20 พฤษภาคม พ.ศ. 2495 ที่เมืองยาอุนเด) นักฟุตบอลจากประเทศแคเมอรูน ถึงแม้ว่า โรเจอร์ มิลลา ได้เริ่มเล่นให้ทีมชาติแคเมอรูนครั้งแรกในปี พ.ศ. 2521 ลงเล่นฟุตบอลโลกครั้งแรกในปี พ.ศ. 2525 แต่มีชื่อเสียงในฟุตบอลโลก 1990 และฟุตบอลโลก 1994 ในการแข่งขันที่สหรัฐอเมริกา โรเจอร์ มิลลา ได้ทำประตูของเขาในขณะที่อายุ 42 ปี 34 วัน ทำให้เป็นสถิติฟุตบอลโลก นักฟุตบอลที่อายุสูงสุดที่ทำประตูได้ ในนัดที่แข่งกับทีมชาติรัสเซีย

ชีวิตในช่วงเด็กของ โรเจอร์ มิลลา ได้ย้ายที่อยู่บ่อยเนื่องจากพ่อทำงานสร้างทางรถไฟ เริ่มเล่นฟุตบอลครั้งแรกเมื่ออายุ 13 ปี ให้กับสโมสร เอแคลร์ เมื่ออายุ 25 ปี ได้นำทีม ตงแนร์ เป็นแชมป์ ในปี พ.ศ. 2520 (1977) โรเจอร์ มิลลาได้ไปยุโรปและเล่นให้กับสโมสร วาล็องเซียนส์ ในฝรั่งเศส แต่ไม่ได้ลงเล่นตลอดเวลา 2 ปี และได้ย้ายต่อไปที่  อาแอส โมนาโก และ บาสเตีย จนในที่สุดได้ย้ายไปเล่นให้กับ  แซงต์-เอเตียง ในปี พ.ศ. 2527 และมีชื่อเสียงในช่วงนี้ และได้ย้ายต่อไปเล่นให้กับ มงต์เปลลิเยร์ ในช่วง 2529-2532 

ในปี พ.ศ. 2547 โรเจอร์ มิลลา ได้มีชื่ออยู่ใน ฟีฟ่า 100 รายชื่อนักฟุตบอลยอดเยี่ยม 125 คน ที่เลือกโดยเปเล่

หมวดหมู่:นักฟุตบอลชาวแคเมอรูน
หมวดหมู่:กองหน้าฟุตบอล
หมวดหมู่:ฟีฟ่า 100
หมวดหมู่:บุคคลจากยาอุนเด
หมวดหมู่:ผู้เล่นสโมสรฟุตบอลวาล็องเซียน
หมวดหมู่:ผู้เล่นอาแอ็ส มอนาโก
หมวดหมู่:ผู้เล่นสโมสรกีฬาบัสตียา
หมวดหมู่:ผู้เล่นอาแอ็ส แซ็งเตเตียน
หมวดหมู่:ผู้เล่นมงเปอลีเย อัชแอ็สเซ
หมวดหมู่:ผู้เล่นสโมสรฟุตบอลมาดูรายูไนเต็ด
หมวดหมู่:ผู้เล่นสโมสรฟุตบอลปูตราซามารินดา
ฮาคัน ชือคืร์

**ฮาคัน ชือคืร์** (; เกิด 1 กันยายน พ.ศ. 2514) เป็นนักการเมืองและอดีตนักฟุตบอลอาชีพชาวตุรกี เคยเล่นให้กับทีมชาติตุรกีนัดที่ 100 ในนัดที่แข่งขันรอบคัดเลือกกับทีมชาติยูเครน ชือคืร์เล่นให้กับกาลาทาซาไรอยู่ 8 ฤดูกาลจนกระทั่งในปี 2543 ได้ย้ายมาเล่นอินเตอร์มิลานในเซเรียอา และเล่นให้กับปาร์มาในช่วงสั้น ๆ และได้ย้ายเล่นให้กับแบล็กเบิร์นโรเวอส์ในพรีเมียร์ลีก ก่อนที่จะกลับมาเล่นให้กับกาลาทาซาไรอีกครั้งในปี พ.ศ. 2546 ใน ฟุตบอลโลก 2002 ชือคืร์ได้นำทีมเข้าสู่รอบรองชนะเลิศและชนะทีมชาติเกาหลีใต้ ทำให้ทีมชาติตุรกีได้เป็นอันดับที่ 3 ในนัดนี้ชือคืร์ได้ทำสถิติยิงประตูเร็วที่สุดในฟุตบอลโลก โดยยิงประตูในวินาทีที่ 11

หมวดหมู่:นักฟุตบอลชาวตุรกี
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นในเซเรียอา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลแบล็กเบิร์นโรเวอส์
หมวดหมู่:กองหน้าฟุตบอล
หมวดหมู่:ชาวตุรกีเชื้อสายแอลเบเนีย
หมวดหมู่:บุคคลจากจังหวัดซาคาร์ยา
เพียงความเคลื่อนไหว

right
**เพียงความเคลื่อนไหว**เป็นกวีนิพนธ์ของเนาวรัตน์ พงษ์ไพบูลย์  ตีพิมพ์ในนิตยสารต่าง ๆ ในช่วงปี พ.ศ. 2516 - 2522 และพิมพ์รวมเล่มครั้งแรก พ.ศ. 2517 เนื้อหากล่าวถึงเหตุการณ์ 14 ตุลาคม พ.ศ. 2516 ซึ่งขบวนการนักศึกษาประชาชนได้เรียกร้องรัฐธรรมนูญ และขยายตัวเป็นการเคลื่อนไหวเพื่อความเป็นธรรมด้านต่าง ๆ ของสังคม เนาวรัตน์ได้เขียนบทกวีสนับสนุนการต่อสู้ครั้งนั้น ใจความตอนหนึ่งว่า

## ลักษณะเด่น
งานเนาวรัตน์มีลักษณะเด่นเฉพาะตัวในข้อที่ว่า เขาสามารถถ่ายทอดความคิดและความรู้สึกออกมาอย่างนุ่มนวลดังนั้น เนาวรัตน์จึงมิได้เขียนบทกวีการเมืองจากทฤษฎีหรือตรรกะ แต่เริ่มต้นจากความรู้สึกลึกซึ้งต่อเหตุการณ์ทั้งหลาย ที่ระเบิดออกมาจากภายใน ในเพียงความเคลื่อนไหว เนาวรัตน์ระบายความรู้สึกของเขาออกมาจากความกดดันของเหตุการณ์ 14 ตุลาคม 2516 ว่า

จาก ลมวก นี้ เนาวรัตน์นำคลี่คลายเหตุการณ์ตอนจบบทกวี เพียงความเคลื่อนไหว ว่า

ภาพ เหยี่ยวกระหยับปีกกลางเปลวแดด ในวรรคแรกนั้นเป็นประสบการณ์จริง ของเนาวรัตน์ ขณะที่เขาอยู่ภาคใต้ ซึ่งเขาคิดวรรคอันทรงพลังนี้ขึ้นมา แต่ยังไม่รู้ว่าเหตุการณ์นี้ควรนำไปเปรียบกับอะไร จนกระทั่งเกิดเหตุการณ์ 14 ตุลาคม จึงรู้ว่าถึงเวลาของ ลมวกแล้ว นี่คือประสบการณ์ของกวีที่มีความหมายต่อการสร้างสรรค์งานของเขา

จากผลงาน เพียงความเคลื่อนไหว ทำให้เนาวรัตน์ พงษ์ไพบูลย์ ได้รับรางวัลซีไรท์ ในปี พ.ศ. 2523 คณะกรรมการตัดสินในปีนั้นกล่าวว่า

ความสามารถในการใช้รูปแบบกวีนิพนธ์ของเขานั้น  เป็นที่ยอมรับอยู่แล้ว เขาเป็นศิลปินผู้เชี่ยวชาญทั้งในด้านฉันทลักษณ์ตามแบบแผน และทั้งด้านเพลงพื้นบ้านถึงขนาดที่เรียกว่า ในเพลงกล่อมเด็ก เนาวรัตน์ก็อาจสอดสาระทางการเมือง และสังคมที่ร้อนแรงได้

หมวดหมู่:ภาพยนตร์ไทย
หมวดหมู่:กวีนิพนธ์ร่วมสมัย
หมวดหมู่:วรรณกรรมรางวัลซีไรต์
หมวดหมู่:งานเขียนของเนาวรัตน์ พงษ์ไพบูลย์
หมวดหมู่:หนังสือดี 100 เล่มที่คนไทยควรอ่าน
หมวดหมู่:วรรณกรรมในปี พ.ศ. 2517

หมวดหมู่:ภาพยนตร์ที่ออกฉายในปี พ.ศ. 2559
หมวดหมู่:ภาพยนตร์ที่สร้างจากเหตุการณ์จริง
หมวดหมู่:ภาพยนตร์ที่มีเนื้อหาเกี่ยวกับเหตุการณ์ 14 ตุลา
ขุนทอง เจ้าจะกลับเมื่อฟ้าสาง

right
**ขุนทองเจ้าจะกลับเมื่อฟ้าสาง** เป็นหนังสือรวมเรื่องสั้น ของ อัศศิริ ธรรมโชติ โดยหนังสือเล่มดังกล่าวรวมเรื่องสั้นทั้งหมด 13 เรื่องของผู้เขียนคนเดียวกัน รวมเล่มตีพิมพ์ครั้งแรกเมื่อ พ.ศ. 2521 ได้รับรางวัลซีไรต์ประจำปี พ.ศ. 2524 

ขุนทองเจ้าจะกลับเมื่อฟ้าสาง ได้รับแรงกระตุ้นจากเหตุการณ์ 6 ตุลาคม พ.ศ. 2519 คือช่วงที่มีการประกาศเรียกร้องให้ผู้ที่หลบหนีเข้าป่ากลับมารายงานตัว เน้นให้คนสำนึกในเรื่องของภูมิหลังทางประวัติศาสตร์และสังคม เนื้อหาส่วนใหญ่มีแนวทางไปในทางวรรณกรรมเพื่อชีวิต ความกดดันและความขัดแย้งทางการเมือง ผู้แต่งสามารถตีปัญหาสังคมได้อย่างลึกซึ้ง สามารถสร้างตัวละครอันมีมิติเหมือนคนจริง ๆ ที่มีเลือดเนื้อให้จับต้องได้ มีความเศร้าที่อ่อนโยน สามารถสกัดกั้นอารมณ์ ลักษณะการเขียน ผู้เขียนพยายามให้รายละเอียดในการพรรณา เพื่อให้เกิดความรู้สึกที่รุนแรง แต่เขาก็มีทางแก้ด้วยการสร้างอารมณ์ชดเชย ซึ่งเป็นการเขียนที่มีคุณค่ายิ่ง

หมวดหมู่:เรื่องสั้นไทย
หมวดหมู่:วรรณกรรมรางวัลซีไรต์
หมวดหมู่:วรรณกรรมในปี พ.ศ. 2521
หมวดหมู่:ภาพยนตร์ไทย
นาฏกรรมบนลานกว้าง

**นาฏกรรมบนลานกว้าง** เป็นวรรณกรรมได้รับรางวัลซีไรต์ พิมพ์ในปี 2526 เป็นวรรณกรรมประเภทร้อยกรอง โดดเด่นด้วยความหลากหลายของฉันทลักษณ์ และทำนองเสียงที่แตกต่างจากบทกวีร่วมสมัย เขียนเป็นกลอนแปด 11 บท และแทรกร่วมกับฉันทลักษณ์อื่นอีก 11 บท นอกจากนี้ยังประกอบด้วยโคลงสาร สารโศลก 6 เพลงขอทาน เพลงช้าเจ้าหงส์ เพลงโคราช กลอนลำอิสาน และพญา 

เป็นเรื่องร่วมสมัยที่ย้อนยุกต์ประวัติศาสตร์มาพรรณาบ้าง เนื้อหาของบทกวีคือการประณามชนชั้นสูงหรือผู้มีอำนาจในสังคม โดยโยงภาพความทุกข์ทรมานและความแค้นของคน ยากจน ผู้ด้อยโอกาสกับเหตุการณ์ 14 ตุลาคม และ เหตุการณ์ 6 ตุลาคม เข้ามาเปรียบเทียบเชิงอุปมา ผู้เขียนสามารถประสมประสานถ้อยคำ สำนวนทั้งเก่าและใหม่เข้าในโครงสร้างอันสมดุลแบบเก่า คำที่เลือกใช้มีเสียงและความหมายเหมาะกับปริบทอย่างมาก

## อ้างอิง

หมวดหมู่:กวีนิพนธ์ร่วมสมัย
หมวดหมู่:วรรณกรรมรางวัลซีไรต์
หมวดหมู่:วรรณกรรมในปี พ.ศ. 2526
หมวดหมู่:ภาพยนตร์ที่สร้างจากเหตุการณ์จริง
หมวดหมู่:ภาพยนตร์ไทย
คมทวน คันธนู

**คมทวน คันธนู** เป็นนามปากกาของ **ประสาทพร ภูสุศิลป์ธร** เกิดเมื่อวันที่ 18 มกราคม พ.ศ. 2493 ที่จังหวัดธนบุรี เป็นนักประพันธ์ชายชาวไทยที่ได้รับรางวัลซีไรต์ ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม ให้เป็น **ศิลปินแห่งชาติ** สาขาวรรณศิลป์ ประจำปีพุทธศักราช 2566

คมทวนสำเร็จการศึกษา ชั้นประถมศึกษาจากโรงเรียนดรุณวัฒนา ชั้นมัธยมศึกษาตอนต้นจากโรงเรียนชิโนรสวิทยาลัย ชั้นมัธยมศึกษาตอนปลายจากโรงเรียนสวนกุหลาบวิทยาลัย และปริญญาตรีจาก คณะวารสารศาสตร์ มหาวิทยาลัยธรรมศาสตร์ เมื่อสำเร็จการศึกษาได้นำงานนิตยสาร และหนังสือพิมพ์หลายแห่ง อาทิ ปุถุชน ประชาธิปไตย มติชน ปัจจุบันเป็นนักเขียนอิสระ

คมทวนเริ่มแต่งคำประพันธ์ขณะเรียนชั้นมัธยมศึกษาตอนปลาย ลงในหนังสือของชมรมภาษาไทย เมื่อศึกษาอยู่ในมหาลัยธรรมศาสตร์ เขียนกลอนเปล่า, บทความและบมละครลงหนังสือวรรศิลป์ของมหาวิทยาลัย งานประพันธ์มีหลายประเภท เรื่องสั้น เช่น กบฏ:วรรณกรรมซาดิสม์ (พ.ศ. 2518) ซึ่งใช้นามปากกา โกสุม พิสัย แสงดาวแห่งศรัทธา (พ.ศ. 2521) ฯ บทกวี เช่น นาฏกรรมบนลานกว้าง (พ.ศ. 2524) กำศรวลโกสินทร์ (พ.ศ. 2525) นวนิยาย เช่น นายขนมต้ม คนกล้านอกตำนาน (พ.ศ. 2529) พราน (พ.ศ. 2534) ฯ บทกวีชุด นาฏกรรมบนลานกว้าง ได้รับรางวัล วรรณกรรมสร้างสรรค์ยอดเยี่ยมแห่งอาเซียน (รางวัลซีไรต์) ประจำปีพุทธศักราช 2526

## อ้างอิง

* 

หมวดหมู่:นักเขียนชาวไทย
หมวดหมู่:นักประพันธ์รางวัลซีไรต์ชาวไทย
หมวดหมู่:นามปากกา
หมวดหมู่:กวีชาวไทย
หมวดหมู่:นักหนังสือพิมพ์ชาวไทย
หมวดหมู่:บุคคลจากกรุงเทพมหานคร‎‎
หมวดหมู่:พันธมิตรประชาชนเพื่อประชาธิปไตย
หมวดหมู่:บุคคลจากโรงเรียนชิโนรสวิทยาลัย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
หมวดหมู่:ศิลปินแห่งชาติสาขาวรรณศิลป์
ปูนปิดทอง

**ปูนปิดทอง** เป็นนวนิยายของกฤษณา อโศกสิน ได้รับรางวัลซีไรต์ในปี พ.ศ. 2528 มีเนื้อหาที่เกี่ยวกับปัญหาของครอบครัวในสังคมไทยส่วนใหญ่

ในเดือนพฤศจิกายนปี พ.ศ. 2557 ปูนปิดทอง ได้ถูกแปลและตีพิมพ์ออกจำหน่ายเป็นภาษาอังกฤษ โดย สำนักพิมพ์ประพันธ์สาส์น จำกัด

## เนื้อเรื่อง
ตัวละครเอกในเรื่องได้แก่ **สองเมือง** และ **บาลี** ทั้งคู่เกิดมาในครอบครัวที่พ่อแม่หย่าร้าง เมื่อโตเป็นผู้ใหญ่ บาลีศึกษาปัญหาที่เกิดขึ้นในวัยเด็ก และชักจูงให้สองเมืองลืมความข่มขื่นใจที่เคยเกิดขึ้น ทำสองเมืองรักบาลี และมั่นใจว่าชีวิตคู่ของเขาและเธอจะไม่เป็นอย่างพ่อกับแม่ และจะเป็นพ่อแม่ที่เป็นตัวอย่างที่ดี ไม่ใช่เป็นเพียงรูปหล่อปูนที่ปิดด้วยทอง ซึ่งไม่มีค่าอะไร

## อ้างอิง

 

หมวดหมู่:นวนิยายไทย
หมวดหมู่:วรรณกรรมรางวัลซีไรต์
หมวดหมู่:งานเขียนของกฤษณา อโศกสิน
หมวดหมู่:วรรณกรรมในปี พ.ศ. 2528
หมวดหมู่:ละครโทรทัศน์ไทย
ปณิธานกวี

right
**ปณิธานกวี** เป็นหนังสือรวมกวีนิพนธ์ของอังคาร กัลยาณพงศ์ แต่ละบทร้อยกรองด้วยคำประพันธ์ที่มีลักษณะเฉพาะตัวของผู้เขียนซึ่ง รักความอิสรเสรี รักธรรมชาติ และเป็นศรัทธาในรสพระธรรม บทประพันธ์ทุกบทจะสะท้อนชีวิต วิญญาณ คติชีวิต ปรัชญา และสัจธรรม ด้วยกลวิธีของศิลปะ 

ปณิธานกวีเป็นบทประพันธ์บทหนึ่งที่ผู้เขียนได้ฝากความคิดแก่ผู้อ่านว่า 

อีกทั้งทางมูลนิธิเสฐียรโกเศศและนาคะประทีปยกย่องให้อังคารเป็นกวีดีเด่นเมื่อปี พ.ศ. 2515 และปณิธานกวีมีภาพประกอบงดงามโดย ผู้เขียนและมีภาคผนวกสัมภาษณ์ชีวิตและผลงานอีกด้วย

หมวดหมู่:กวีนิพนธ์ร่วมสมัย
หมวดหมู่:วรรณกรรมรางวัลซีไรต์
หมวดหมู่:วรรณกรรมในปี พ.ศ. 2529
ก่อกองทราย

right
**ก่อกองทราย** เป็นหนังสือประกอบด้วยเรื่องสั้นรวม 12 เรื่อง ของ ไพฑูรย์ ธัญญา มีลักษณะที่แสดงให้เห็นถึงชีวิตและธรรมชาติของมนุษย์ที่เป็นสากล ดังเช่นมนุษย์ทั่วไปในโลกพึงจะเป็น และในขณะเดียวกันก็มีสีสันของท้องถิ่นและความเป็นไทย ทั้งในด้านถ้อยคำและการใช้ฉากอันเป็นท้องเรื่อง

เนื้อเรื่องมีความหลากหลายแสดงปัญหาและแง่มุมต่าง ๆ ของชีวิตหลายเรื่อง เช่น คนบนสะพาน บ้านใกล้เรือนเคียง และเพื่อนบุณย์ ได้สะท้อนธาตุแท้ของคนส่วนเรื่อง คำพยากรณ์ และ นกเขาไฟ ได้เน้นความคิด ความเชื่อของคนในชนบทที่แสดงถึงสัจธรรมของชีวิตโดยแท้จริง ตลอดจนถึงสำนวนที่ใช้สามารถให้ผู้อ่านได้สัมผัสอย่าง สมจริง เช่น หากก่อกองทรายให้เท่าเจดีย์ในวัดมันคงจะไม่พังง่าย ๆ ถึงพังก็ไม่หมดเพราะทรายไม่เคยหมด

ก่อกองทราย เป็นหนังสือรวมเรื่องสั้นจำนวน 12 เรื่องของ ไพฑูรย์ ธัญญา ซึ่งถ่ายทอดภาพชีวิตของผู้คนและธรรมชาติของมนุษย์ในมุมมองที่ลึกซึ้งและเป็นสากล ขณะเดียวกันก็มีรากฐานของความเป็นไทยทั้งในด้านภาษาและบริบทท้องถิ่น เรื่องสั้นในเล่มหลากหลายทั้งเนื้อหาและประเด็น ตั้งแต่สะท้อนสัจธรรมและความเชื่อของชาวชนบท ไปจนถึงการเปิดเผยแก่นแท้ของจิตใจมนุษย์ โดยใช้ภาษาที่เรียบง่ายแต่ทรงพลัง ช่วยให้ผู้อ่านเข้าถึงความจริงของชีวิตได้อย่างสมจริงและกินใจ

หมวดหมู่:เรื่องสั้นไทย
หมวดหมู่:วรรณกรรมรางวัลซีไรต์
หมวดหมู่:วรรณกรรมในปี พ.ศ. 2528
คำพิพากษา

**คำพิพากษา** () หรือ **คำวินิจฉัย** () เป็นการชี้ขาดของศาลในประเด็นแห่งคดีที่ฟ้องต่อศาล เพื่อระงับข้อพิพาทระหว่างผู้ร้องและผู้ถูกร้องเป็นต้น อันจะยุติกระบวนพิจารณาในชั้นของศาลนั้น ๆ ขณะเดียวกัน ในคดีบางประเภท ศาลอาจยุติกระบวนพิจารณาด้วยคำสั่งศาลก็ได้

ในสหรัฐอเมริกา ตามระเบียบว่าด้วยวิธีพิจารณาความแพ่งที่ใช้กันในศาลระดับสหรัฐ และศาลส่วนใหญ่ในระดับรัฐ คำพิพากษาเป็นคำวินิจฉัยชี้ขาดสุดท้ายที่ศาลจะมีในคดีนั้น ๆ และด้วยคำพิพากษานี้ จะไม่เหลือประเด็นโต้แย้งใด ๆ ให้ดำเนินการต่อไปในชั้นนั้นอีก และเมื่อใดที่คำพิพากษาถึงที่สุด เมื่อนั้นก็อุทธรณ์ได้ แตกต่างจากฝ่ายซีวิลลอว์ ที่ถือว่า คำพิพากษาจะไม่ถึงที่สุด จนกว่าจะอุทธรณ์กันเสร็จสิ้น หรือสละสิทธิอุทธรณ์เสีย

## ประเภท
* คำตัดสินตามความยินยอม (consent decree), คือ คำพิพากษาที่มีขึ้นเมื่อคู่ความทุกฝ่ายตกลงกันในผลลัพธ์บางอย่าง เช่น เมื่อคู่ความในคดีแพ่งท้ากันในศาล และอีกฝ่ายแพ้ตามท้า ศาลพิพากษาตามท้ากันนั้นได้
* คำพิพากษาแสดงสิทธิ (declaratory judgment), คือ คำพิพากษาในคดีแพ่ง ที่ประกาศว่า คู่ความฝ่ายหนึ่ง ๆ มีสิทธิ หน้าที่ หรือหนี้อย่างใด
* คำพิพากษาโดยขาดนัด (default judgment), คือ คำพิพากษาให้คู่ความฝ่ายหนึ่งชนะคดี เมื่อคู่ความอีกฝ่ายหนึ่งไม่มาศาลตามนัด
* คำพิพากษารวบรัด (summary judgment), คือ คำพิพากษาที่มีขึ้นโดยไม่ต้องดำเนินกระบวนพิจารณาเต็มรูปแบบ
* คำพิพากษาแก้ไขเพิ่มเติม (vacated judgment), คือ คำพิพากษาของศาลสูงที่ยก, กลับ หรือแก้คำพิพากษาศาลล่าง

## อ้างอิง

## ดูเพิ่ม
* คำสั่งศาล

หมวดหมู่:การวินิจฉัยชี้ขาดขององค์กรตุลาการ
อัศศิริ ธรรมโชติ

**อัศศิริ ธรรมโชติ** เป็นนักเขียนชาวไทย ศิลปินแห่งชาติ เจ้าของรางวัลซีไรต์ปี พ.ศ. 2524 เกิดเมื่อวันที่ 10 กรกฎาคม พ.ศ. 2490 ตำบลหนองแก อำเภอหัวหิน จังหวัดประจวบคีรีขันธ์ จบชั้นมัธยมปีที่ 4 จากโรงเรียนวังไกลกังวล หัวหิน แล้วมาศึกษาต่อที่โรงเรียนผะดุงศิษย์พิทยา กรุงเทพมหานคร หลังจากเป็นลูกจ้างชั่วคราวของสำนักงานสถิติแห่งชาติ 2 ปี จึงกลับมาสอบเข้าศึกษาต่อที่คณะนิเทศศาสตร์ จุฬาลงกรณ์มหาวิทยาลัย เมื่อปี 2513 ครั้นสำเร็จการศึกษาปริญญาตรีแล้ว ได้เริ่มทำงานกับผู้ผลิตหนังสือ "ประชากร" ระยะหนึ่ง ก่อนจะโยกย้ายไปประจำ "ประชาชาติ", "สยามรัฐรายวัน", "สยามรัฐสัปดาห์วิจารณ์", "มาตุภูมิ", "สู่อนาคต" และหวนคืนสู่ "สยามรัฐ" จวบจนปัจจุบัน

เริ่มเขียนหนังสือตั้งแต่เป็นนิสิต โดยเฉพาะ "สำนึกของพ่อเฒ่า" เป็นเรื่องสั้นเรื่องแรกในชีวิต ได้รับการคัดเลือกให้ได้อันดับสามจากการประกวดชิงรางวัล "พลับพลามาลี" เมื่อปี 2515 ของชุมนุมวรรณศิลป์จุฬาฯ จากนั้นอีกราวหกปี คือ พ.ศ. 2521 มีหนังสือรวมเรื่องสั้นเล่มแรกชื่อปก "ขุนทอง เจ้าจะกลับมาเมื่อฟ้าสาง" หนังสือเล่มนี้ทำให้อัศศิริได้รับรางวัลซีไรต์ในปี พ.ศ. 2524

อัศศิริยังมีผลงานการเขียนบทละครโทรทัศน์เช่น เรื่อง "ขุนเดช" ของสุจิตต์ วงศ์เทศ และ "แม่นากพระโขนง"

## ผลงานตีพิมพ์แล้ว
* ขุนทอง เจ้าจะกลับเมื่อฟ้าสาง (2521)
* เหมือนทะเลมีเจ้าของ (2524)
* ขอบฟ้าทะเลกว้าง (2525)
* ฟุตบอลบ้านนอก (2526)
* บ้านริมทะเล (2527)
* โลกสีน้ำเงิน (2528)
* งามแสงเดือน (2529)
* มหกรรมในท้องทุ่ง (2530)
* ขอทาน แมว และคนเมา (2531)
* นวลน้อย (2531)
* ผู้หญิง คนแก่ เด็ก แมว และผม (2531)
* ชีวิตคือวัยอันผ่านพ้น (2532)
* ทะเลร่ำลมโศก (2533)
* หลายๆครั้งในชีวิต (2532)

## เครื่องราชอิสริยาภรณ์
* พ.ศ. 2544 - 80px เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้น จตุตถดิเรกคุณาภรณ์

## อ้างอิง

* อัศศิริ ธรรมโชติ - ศาลานกน้อย

หมวดหมู่:นักเขียนเรื่องสั้นชาวไทย
หมวดหมู่:นักประพันธ์รางวัลซีไรต์ชาวไทย
หมวดหมู่:บุคคลจากอำเภอหัวหิน
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:ศิลปินแห่งชาติสาขาวรรณศิลป์
หมวดหมู่:ศิลปินจากจังหวัดประจวบคีรีขันธ์
หมวดหมู่:ผู้ได้รับเครื่องราชอิสริยาภรณ์ จ.ภ.
ตลิ่งสูง ซุงหนัก

right
**ตลิ่งสูง ซุงหนัก** เป็นนวนิยายของ นิคม รายยวา ได้รับรางวัลซีไรต์

## เนื้อเรื่อง
คำงายเป็นควาญช้างของพลายสุด เขารักพลายสุดมากเพราะเคยเลี้ยงมันมาตั้งแต่เล็ก แต่เนื่องจากความจำเป็นในครอบครัวเขา จึงต้องเสียพลายสุดไป เมื่อมาพบพลายสุดอีกครั้งหนึ่งเขาก็พบว่าพลายสุดได้สูญเสียงาไปหมดเหลือแต่งวงที่ใช้งัดและยกซุง นอกจากจะเป็นควาญช้างแล้วคำงายยังแกะสลักช้างไม้ได้ด้วยแต่เขาไม่ชอบงานนี้ ตอนจบของเรื่องเขาได้ตกลงกับนายของเขาโดยเอาช้างไม้แกะสลักแลกกับพลายสุด แต่ทั้งคำงายและพลายสุดไม่มีโอกาสที่จะได้พบความสุขอย่างแท้จริง เพราะขณะที่กำลังขนซุงขนาดหนัก พลายสุดได้พลาดท่าตกจาก ตลิ่งสูง ทั้งสองเสียชีวิตพร้อมกัน 

ผู้เขียนต้องการจะเน้นให้เห็นว่าคนส่วนมากชอบติดอยู่กับซากมากกว่าสิ่งมีชีวิต และทุกคนมีการเกิดและตายอย่างละหนึ่งครั้งเท่านั้น แต่สิ่งที่อยู่ระหว่างสิ่งนั้นเราต้องหาเอง ชีวิต คือ การรับส่วนแบ่งที่ต้องเฉลี่ยกันไม่ว่า ความทุกข์ ความสุข ความดี ความเลว แต่ละคนมักจะแย่งกัน รับความดีไว้มากกว่า ส่วนด้านไม่ดีไม่อยากยอมรับกัน

หมวดหมู่:นวนิยายไทย
หมวดหมู่:วรรณกรรมรางวัลซีไรต์
หมวดหมู่:วรรณกรรมในปี พ.ศ. 2527
นิคม รายยวา

**นิคม รายยวา** เกิดเมื่อปี พ.ศ. 2487 ที่ตำบลหาดเสี้ยว อ.ศรีสัชนาลัย จังหวัดสุโขทัย ศึกษาชั้นมัธยมจากโรงเรียนเชลียง และระดับปริญญาตรีทางเศรษฐศาสตร์ จาก มหาวิทยาลัยธรรมศาสตร์ เริ่มต้นการทำงานกับ บริษัทธุรกิจเดี่ยวกับน้ำมันปิโตรเลียมในกรุงเทพฯ ระยะหนึ่ง แล้วเปลี่ยนไปทำงานอุตสาหกรรมน้ำมันปาล์มทางภาคใต้ ระยะหลังสนใจเกษตรแบบคนต่างเมือง ลงมือทำสวนโกโก้ โดยเซาะป่าเป็นร่อง ใช้แนวไม้เป็นร่มไพร โกโก้เสียหายหมดทั้ง 50,000 ต้น  ปัจจุบันหันมาเรียนรู้จากเกษตรกรในท้องถิ่นดั้งเดิม เพื่อทำสวนยางพารา 

คุณ นิคม รายยวา เริ่มเขียนเรื่องสั้นตั้งแต่ปี พ.ศ. 2510 เรื่องที่กำลังเขียนอยู่และยังไม่จบได้แก่ "ทะเลขี้ผึ้ง" และ "โกโก้ 50,000 ต้น"

## ผลงาน
* ตะกวดกับคบผุ (2526) นวนิยาย
* คนบนต้นไม้ (2527) รวมเรื่องสั้น (หนังสือดี 100 เล่มที่คนไทยควรอ่าน)
* ตลิ่งสูง ซุงหนัก (2527) นวนิยาย ได้รับรางวัลซีไรต์ในปี 2531

หมวดหมู่:นักเขียนชาวไทย
หมวดหมู่:นักประพันธ์รางวัลซีไรต์ชาวไทย

หมวดหมู่:บุคคลจากอำเภอศรีสัชนาลัย
หมวดหมู่:บุคคลจากคณะเศรษฐศาสตร์ มหาวิทยาลัยธรรมศาสตร์
หมวดหมู่:ศิลปินจากจังหวัดสุโขทัย
มาลา คำจันทร์

**มาลา คำจันทร์** นามปากกาของ **เจริญ มาลาโรจน์** (เกิด 12 กุมภาพันธ์ พ.ศ. 2495) ศิลปินแห่งชาติ สาขาวรรณศิลป์ ประจำปี พ.ศ. 2556 เป็นนักเขียนรางวัลวรรณกรรมสร้างสรรค์ยอดเยี่ยมแห่งอาเซียน (ซีไรต์) จากเรื่อง เจ้าจันท์ผมหอม นิราศพระธาตุอินทร์แขวน

## ประวัติ
เจริญ เกิดเมื่อวันที่ 12 กุมภาพันธ์ พ.ศ. 2495 ที่ตำบลเมืองพาน อำเภอพาน จังหวัดเชียงราย ปัจจุบันอาศัยอยู่ที่ตำบลยุหว่า อำเภอสันป่าตอง จังหวัดเชียงใหม่ ด้านครอบครัวสมรสกับนางสาวณัฐยาภรณ์ ใจหล้า หรือ "กระถิน" เมื่อวันที่ 12 พฤษภาคม พ.ศ. 2523 มีบุตร 2 คน คือ นายรักพล มาลาโรจน์ และนางสาวพิราภรณ์ มาลาโรจน์ 

สำเร็จการศึกษา จากโรงเรียนศิริมาตย์เทวี จังหวัดเชียงราย อนุปริญญาจากวิทยาลัยครูเชียงใหม่ และรับราชการเป็นครู 11 ปี ระดับปริญญาตรี คณะศึกษาศาสตร์ มหาวิทยาลัยเชียงใหม่ และระดับปริญญาโท คณะโบราณคดี วิชาจารึกภาษาไทย จากมหาวิทยาลัยศิลปากร

เคยเป็นอาจารย์ภาษาไทยที่มหาวิทยาลัยหอการค้าไทย และมหาวิทยาลัยเชียงใหม่ ปัจจุบันเป็นนักเขียนอิสระ

เคยได้รับเลือกให้เป็นประธานชมรมวรรณศิลป์ ของโรงเรียนศิริมาตย์ฯ ในขณะที่กำลังเรียนอยู่ชั้นมัธยมศึกษาปีที่ 2 ผลงานเขียนชิ้นแรกที่เขียนยาวคือ นิราศผาโขง งานชิ้นนี้เขียนกลอนแปดไม่ได้รับการเผยแพร่

## ผลงาน
### รายชื่อนวนิยาย

* วิถีคนกล้า
* หุบเขากินคน (สร้างเป็นละครโทรทัศน์ 2 ครั้ง 2540 ช่อง7 2550 ช่อง3)
* เด็กบ้านดอย
* คีตา ลาวุ
* ผีในล้านนา
* นิทานมาลา 1 เหรียญเวทมนตร์
* นิทานมาลา 2 คันธมาทน์แตงหอม
* สร้อยสุคันธา
* ดาบราชบุตร
* ลูกข้าวนึ่ง
* ไพรพิศดาร
* เรื่องเล่าจากดงลึก
* หมู่บ้านอาบจันทร์
* แสงหาญฟ้า
* แก้วลอดฟ้า
* เขี้ยวเสือไฟ (สร้างเป็นละครโทรทัศน์ 2544 ช่อง9)
* กงฟ้าลี้
* สร้อยหงส์แสง
* เพื่อนเดียวเสียวฮัก
* พื้นบ้านตำนานเมือง
* ดงคนดิบ
* นางถ้ำ
* เจ้าจันท์ผมหอม นิราศพระธาตุอินทร์แขวน (ได้รับรางวัลซีไรต์ ประจำปี 2534)
* เล่าเรื่องผีล้านนา
* เด็กชายชาวดง
* เมืองลับแล
* แสงออน-นาคกัญญา
* แก้วฟ้าล้ง

## เครื่องราชอิสริยาภรณ์

## หนังสืออื่น
* มาลา คำจันทร์. *พจนานุกรมคำเมือง*. เชียงใหม่ : บุ๊คเวิร์ม, 2551. ISBN 978-974-84-1855-1

## อ้างอิง

* มาลา คำจันทร์ นักเขียน คอลัมน์รู้ไปโม้ด
* มาลา คำจันทร์

หมวดหมู่:นักเขียนชาวไทย
หมวดหมู่:นักประพันธ์รางวัลซีไรต์ชาวไทย
หมวดหมู่:ศิลปินแห่งชาติสาขาวรรณศิลป์
หมวดหมู่:รางวัลช่อการะเกด
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:นามปากกา
หมวดหมู่:นักเขียนจากจังหวัดเชียงราย
หมวดหมู่:นักเขียนจากจังหวัดเชียงใหม่
หมวดหมู่:บุคคลจากอำเภอพาน
หมวดหมู่:บุคคลจากอำเภอสันป่าตอง
หมวดหมู่:บุคคลจากโรงเรียนศิริมาตย์เทวี
หมวดหมู่:บุคคลจากคณะศึกษาศาสตร์ มหาวิทยาลัยเชียงใหม่
หมวดหมู่:บุคคลจากคณะโบราณคดี มหาวิทยาลัยศิลปากร
หมวดหมู่:บุคคลจากมหาวิทยาลัยราชภัฏเชียงใหม่
หมวดหมู่:บุคคลจากคณะมนุษยศาสตร์ มหาวิทยาลัยหอการค้าไทย
หมวดหมู่:ผู้ได้รับเครื่องราชอิสริยาภรณ์ จ.ภ.
มือนั้นสีขาว

**มือนั้นสีขาว** แต่งโดย ศักดิ์ศิริ มีสมสืบ เป็นหนังสือรวมบทกวีนิพนธ์ไทยสมัยใหม่ได้รับรางวัลซีไรต์ ที่มีลักษณะสร้างสรรค์ทั้งความคิดและวิธีการนำเสนอ มุ่งแสดงอุดมคติอันเชิดชูคุณค่าความบริสุทธิ์ และความมีน้ำใจของมนุษย์ กวีถ่ายทอดความคิดเป็นรูปธรรมที่เข้าใจง่ายผ่านบุคคลและเหตุการณ์สมมุติ ซึ่งอาจเกิดขึ้นได้ในชีวิตจริงและสังคมจริง แสดงความแตกต่างระหว่างสภาวะอันบริสุทธิ์ไม่เสแสร้งของเด็ก กับสภาวะของผู้ใหญ่ที่ถูกครอบงำด้วยกรอบสังคม ในแต่ละบทกวีได้เสนอแง่ความคิดอย่างประณีตหลายนัย ตีความได้กว้างขวางลึกซึ้งด้วยกลการประพันธ์ที่เฉียบคม การประพันธ์ลักษณะของฉันทลักษณ์มี รูปแบบเป็นธรรมชาติสอดคล้องกับเนื้อหา คำที่ใช้เป็นคำง่าย ๆ เรียงร้อยอย่างมีลีลาจังหวะ สร้างลำนำอันทรงพลัง ให้จินตนาการภาพชัดสื่อความคิดของกวีกระทบอารมณ์และเร้าความคิดผู้อ่าน เป็นการจรรโลงความหวังให้เห็นว่าโลกอาจสงบงดงามได้ด้วยนำใจอัน บริสุทธิ์ของมนุษย์ด้วยกันเอง เป็นวรรณกรรมที่มีความดีเด่นสมควรได้รับการยกย่องเป็นวรรณกรรมสร้างสรรค์ยอดเยี่ยม

หมวดหมู่:กวีนิพนธ์ร่วมสมัย
หมวดหมู่:วรรณกรรมรางวัลซีไรต์
หมวดหมู่:วรรณกรรมในปี พ.ศ. 2531

หมวดหมู่:ภาพยนตร์ไทย
หมวดหมู่:ภาพยนตร์อิงประวัติศาสตร์
หมวดหมู่:ภาพยนตร์ที่ออกฉายในปี พ.ศ. 2559
ครอบครัวกลางถนน

250px|thumb|หน้าปกฉบับตีพิมพ์ครั้งแรก
**ครอบครัวกลางถนน** เป็นหนังสือรวมเรื่องสั้นที่ได้รับรางวัลซีไรต์ของ ศิลา โคมฉาย ที่ผู้เขียนใช้ความหลักแหลมแยบยล สร้างสรรค์งานขึ้นจากความเข้าใจชีวิตและสังคมรอบตัวมีลีลา การเขียนที่สมบูรณ์ด้วยกลวิธีทางวรรณศิลป์ ใช้สำนวนโวหารที่สร้างบรรยากาศและจินตภาพ ทำให้ผู้อ่านสามารถสัมผัสอารมณ์ความรู้สึกนึกคิดของตัวละครได้อย่างแนบเนียน

นอกจากนี้ยังมีเรื่องสั้นอีก 13 เรื่องด้วยกัน ส่วนใหญ่แสดงภาพชีวิตของคนชั้นกลางในเมืองหลวง ที่กำลังต่อสู้ดิ้นรนท่ามกลางความผันแปรของสังคมปัจจุบัน ผู้เขียนได้ดึงปัญหาต่าง ๆ หลากหลายแง่มุม มาร้อยเป็นเรื่องราวที่สะท้อนสภาพชีวิตของคนในสังคมปัจจุบัน ที่กำลังเผชิญกับปัญหาครอบครัว เศรษฐกิจ และการเมือง ผู้เขียนได้สร้างสรรค์ภาพชีวิต ด้วยภาษาที่กระชับก่อให้เกิดจินตนาการ ทำให้รู้สึกสะเทือนใจ และสำนึกถึงบทบาทของตนเอง ในฐานะสมาชิกของสังคม ตีพิมพ์ครั้งแรกเมื่อปี พ.ศ. 2536 ในปีเดียวกับที่ได้รับรางวัลซีไรต์

รายชื่อตอนทั้งหมด

# ขาซ้ายของแม่
# ถ้าผมเป็นพ่อ
# ด่าน
# คืนเหน็บหนาว
# ดอกเลือด
# ผู้เข้าใจ
# ครอบครัวกลางถนน
# อิสรภาพ
# มีดของนาย
# มโนกรรม
# เทพธิดา
# เสียหมา
# เด็กหัวขี้เลื่อย

ซึ่งในตอน ครอบครัวกลางถนน และ เสียหมา ยังเคยดัดแปลงสร้างเป็นละครโทรทัศน์ชุดซีรีส์ซีไรท์ ผลิตโดย กันตนา ออกอากาศทางช่อง 9 เมื่อปี พ.ศ. 2545 ซึ่งในตอน ครอบครัวกลางถนน นำแสดงโดย ทรงสิทธิ์ รุ่งนพคุณศรี และ อริสรา กำธรเจริญ

## อ้างอิง
* ครอบครัวกลางถนน

หมวดหมู่:เรื่องสั้นไทย
หมวดหมู่:วรรณกรรมรางวัลซีไรต์
หมวดหมู่:วรรณกรรมในปี พ.ศ. 2536
หมวดหมู่:ภาพยนตร์ไทย
ศิลา โคมฉาย

**วินัย บุญช่วย** นามปากกา **ศิลา โคมฉาย** วันเกิดวันที่ 30 กรกฎาคม พ.ศ. 2495 ที่อำเภอท่าศาลา จังหวัดนครศรีธรรมราช การศึกษาจบมัธยมศึกษาตอนปลาย จาก โรงเรียนวัดนวลนรดิศ ก่อนจะมาเรียนต่อที่เรียนระดับปริญญาตรี มหาวิทยาลัยรามคำแหง ซึ่งเป็นช่วงเกิดเหตุการณ์ 6 ตุลาคม 2519

ด้วยความเป็นหนอนหนังสือ ประกอบกับมีโอกาสได้คลุกคลีอยู่ในแวดวงของนักอ่านนักเขียน ทำให้เขาเริ่มมีงานเขียนตั้งแต่เรียนอยู่ชั้นมัธยมด้วยเรื่องสั้น ก่อนจะมีผลงานทั้ง นวนิยาย ความเรียง สารคดี รายงาน และบทความ

เริ่มต้นเขียนหนังสือโดยใช้ชื่อสกุลจริง "วินัย บุญช่วย" แต่พอหลัง 6 ตุลา กลับมาจากป่า ก็เขียนเรื่องสั้นมาจำนวนหนึ่ง 6-7 เรื่อง เอาไปทิ้งไว้ที่มติชน เอาไปฝากเสถียร จันทิมาธร บรรณาธิการเครือมติชนในขณะนั้น แล้วเรื่องสั้นก็ได้ลงหนังสือ "เฟื่องนคร" ขณะนั้นไม่มีนามปากกา บรรณาธิการเสถียรก็ใส่ชื่อ "ศิลา โคมฉาย" 

นักเขียนที่เขาชอบมีหลายคน แต่ส่วนใหญ่ชอบงานทางเยอรมนีและฝรั่งเศส เขาไม่ค่อยชอบงานด้านฝั่งสหรัฐอเมริกาสักเท่าไหร่ นักเขียนที่ชอบก็มีอาลแบร์ กามูว์, หลู่ ซฺวิ่น, เลโอ ตอลสตอย, ญิบรอน เคาะลีล ญิบรอน ส่วนนักเขียนไทยชอบอ่านงานของลาว คำหอม, ศรีบูรพา, นิคม รายยวา

ศิลา โคมฉาย เคยอยู่ในวงการสื่อมวลชน ทำให้เขาเขียนหนังสือได้หลากหลาย ตั้งแต่งานวิจารณ์กีฬา วิจารณ์เพลง วิจารณ์หนัง ซึ่งก็จะใช้นามปากกาอื่น ๆ ไปตามสาระของคอลัมน์ 

## ผลงาน
### เพลง
เป็นผู้แต่งคำร้องและทำนองเพลง "ดาวแดงแห่งภูพาน" ที่มีชื่อเสียง

### หนังสือ
* พ.ศ. 2516 "ก่อนจะสิ้นแสงดาว" ได้ลงพิมพ์ใน "สยาม-รัฐสัปดาห์วิจารณ์" 
* พ.ศ. 2517 ได้เข้าเรียนที่มหาวิทยาลัยรามคำแหง และได้ร่วมงานกับรุ่นพี่ และได้ทำหนังสือเฉพาะกิจ เรื่อง "เวลา" 
* พ.ศ. 2518 ก่อตั้งวงดนตรีเพื่อชีวิต "โคมฉาย" 
* พ.ศ. 2532 ได้พิมพ์นวนิยายเรื่อง "ทางเสือ" และใช้นามปากกาว่า "ศิลา โคมฉาย" 
* พ.ศ. 2536 ได้รับรางวัลซีไรต์จากรวมเรื่องสั้นชุด "ครอบครัวกลางถนน"

นอกจากนี้ ยังมีผลงานที่รวมเล่ม ได้แก่ เรื่องสั้น พันธะแห่งเสรีภาพ, ครอบครัวกลางถนน, แล้วเมล็ดพันธุ์มิหยั่งราก, เธอมองไม่เห็นเส้นขอบฟ้า(พ.ศ. 2560) ส่วนนวนิยายมีทางเสือและในกรงเล็บ

หมวดหมู่:นักประพันธ์รางวัลซีไรต์ชาวไทย
หมวดหมู่:นามปากกา
หมวดหมู่:นักเขียนเรื่องสั้นชาวไทย
หมวดหมู่:นักเขียนนวนิยายชาวไทย
หมวดหมู่:นักเขียนจากจังหวัดนครศรีธรรมราช
หมวดหมู่:บุคคลจากอำเภอท่าศาลา
หมวดหมู่:บุคคลจากโรงเรียนวัดนวลนรดิศ
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลที่เกี่ยวข้องกับเหตุการณ์ 14 ตุลา
พระยาอุปกิตศิลปสาร (นิ่ม กาญจนาชีวะ)

**พระยาอุปกิตศิลปสาร (นิ่ม กาญจนาชีวะ)**  (10 พฤษภาคม พ.ศ. 2422 - 19 พฤษภาคม พ.ศ. 2484) เป็นนักเขียน ผู้เชี่ยวชาญทางภาษาไทย ท่านใช้นามปากกาหลายนาม ที่รู้จักกันแพร่หลาย คือ "ในอีกชื่อคือ “นิม", "อนึก คำชูชีพ" และเป็นผู้ริเริ่มคำทักทายคำว่า "สวัสดี" และยังเป็นผู้อุทิศร่างกายเพื่อการศึกษาทางการแพทย์หรือที่เรียกว่าอาจารย์ใหญ่ เป็นท่านแรกของประเทศไทย โดยกล่าวว่า "ฉันเป็นครู ตายแล้วขอเป็นครูต่อไป"

## ประวัติ
พระยาอุปกิตศิลปสารมีนามเดิมว่า นิ่ม กาญจนาชีวะ เป็นบุตรของ *นายหว่าง* และ *นางปลั่ง* เกิดวันที่ 10 พฤษภาคม พ.ศ. 2422 ศึกษาหาความรู้ภาษาไทยเบื้องต้นที่วัดบางประทุนนอก อำเภอบางขุนเทียน จังหวัดธนบุรี (ปัจจุบันคือเขตบางขุนเทียน กรุงเทพมหานคร) และที่วัดประยุรวงศาวาสวรวิหาร ต่อมาได้บวชเป็นสามเณรและเป็นพระภิกษุที่วัดสุทัศนเทพวรารามราชวรมหาวิหาร สมเด็จพระวันรัต (แดง สีลวฑฺฒโน) เป็นพระอุปัชฌาย์ ระหว่างที่บวชได้ศึกษาพระธรรมวินัย จนสอบได้เปรียญธรรม 6 ประโยค และศึกษาวิชาครู

พระยาอุปกิตศิลปสารได้เริ่มเข้ารับราชการเป็นครูฝึกสอน ที่โรงเรียนฝึกหัดอาจารย์สายสวลี ต่อมาได้ย้ายไปสอนที่โรงเรียนสวนกุหลาบ วัดมหาธาตุ และ โรงเรียนฝึกหัดอาจารย์บ้านสมเด็จเจ้าพระยา นอกจากเป็นครูแล้ว พระยาอุปกิตศิลปสารยังเคยดำรงตำแหน่งข้าหลวงตรวจการ 
พนักงานกรมราชบัณฑิต หัวหน้าการพิมพ์แบบเรียน หัวหน้าแผนกอภิธานสยาม ปลัดกรมตำราและอาจารย์ประจำกรมศึกษาธิการ และได้เลื่อนยศบรรดาศักดิ์มาตามลำดับ จนวันที่ 1 มกราคม พ.ศ. 2467 จึงได้เลื่อนบรรดาศักดิ์เป็น*พระยาอุปกิตศิลปสาร* มีตำแหน่งในกระทรวงศึกษาธิการ ถือศักดินา 1,000 และมียศเป็น*อำมาตย์เอก*

พระยาอุปกิตศิลปสารเป็นผู้มีความรู้เชี่ยวชาญทางภาษาไทย ภาษาบาลี และวรรณคดีไทย อีกทั้งท่านยังเป็น อาจารย์พิเศษแผนกภาษาไทยและภาษาโบราณตะวันออกในคณะอักษรศาสตร์ แห่งจุฬาลงกรณ์มหาวิทยาลัย อาจารย์พิเศษสอนภาษาไทยในชุดครูมัธยม และเป็นกรรมการชำระปทานุกรม ท่านถึงแก่อนิจกรรมเมื่อวันที่ 19 พฤษภาคม พ.ศ. 2484

## ผลงาน
* ตำราไวยากรณ์ไทย 4 เล่ม ได้แก่ อักขรวิธี วจีวิภาค วากยสัมพันธ์ และ ฉันทลักษณ์
* สงครามภารตะคำกลอน
* คำประพันธ์บางเรื่อง
* **ผู้ที่ริเริ่มใช้คำว่า "สวัสดี"**
* กลอนสุภาพ พ่อแม่รังแกฉัน
* กลอนดอกสร้อยรำพึงในป่าช้า (ปรับจาก  Elegy Written in a Country Churchyard) 
** ได้รับการบรรจุเป็นแบบเรียนสำหรับนักเรียนชั้นมัธยมศึกษามานานนับ 10 ปี 
สยามไวยากรณ์

## เครื่องราชอิสริยาภรณ์

## อ้างอิง

หมวดหมู่:บรรดาศักดิ์ชั้นพระยา
หมวดหมู่:กวีชาวไทย
หมวดหมู่:เปรียญธรรม 6 ประโยค
หมวดหมู่:ผู้ได้รับเหรียญ ร.ด.ม.(ศ)‎
เจ้าจันท์ผมหอม นิราศพระธาตุอินทร์แขวน

**เจ้าจันท์ผมหอม นิราศพระธาตุอินทร์แขวน** เป็นนวนิยายขนาดสั้นของมาลา คำจันทร์ ได้รับรางวัลซีไรต์

## เนื้อเรื่อง
เปิดตัวเมื่อปี พ.ศ. 2461 เจ้าจันท์เป็นเจ้าหญิงล้านนาคนงาม เธอเดินทางไปบูชาพระธาตุอินทร์แขวน ซึ่งเป็นพระธาตุประจำปีเกิดที่อยู่ในเขตพม่าใกล้เมืองเชียงใหม่ ด้วยความตั้งใจว่าจะตัดผมหอมบูชาพระธาตุ ตำนานเล่าว่าผู้ใดที่ปูผมลอดพระธาตุได้ จะสมหวังในสิ่งใดก็ตามที่ตั้งใจไว้ และสำหรับเจ้าจันท์แล้ว เธอกำลังต้องการให้ความหวังที่มีอยู่เป็นจริงอย่างเหลือเกิน 

เจ้าจันท์เดินทางไปกับบริวารและพ่อเลี้ยง ผู้ที่เจ้าพ่อและเจ้าแม่เห็นดีงามว่าควรแต่งกับเจ้าจันท์ แต่เจ้านางน้อยนี้มีคนรักอยู่สุดใจแล้ว และเมื่อเปรียบเทียบระหว่างพ่อเลี้ยงกับเจ้าพี่อินทะ ผู้พร้อมทั้งรูปโฉมและโคลงหวานแล้ว พ่อเลี้ยงก็เป็นประหนึ่งยักษ์มารที่เจ้าจันท์ชิงชังนัก 

การเดินทางไปพระธาตุนี้ จึงเป็นเรื่องตัดสินชีวิตและหัวใจของเจ้าจันท์ ที่จะได้เรียนรู้หัวใจตนเอง และได้รู้จักน้ำใจพ่อเลี้ยงที่แม้จะรักเธอเพียงใด ก็ได้ให้สัจจะว่าหากเจ้าจันท์ปูผมหอมลอดพระธาตุได้ เขายินดีจะให้เจ้าจันท์แต่งงานกับชายคนรัก 

จเจ้าจันทร์ผมหอม
จเจ้าจันทร์ผมหอม
หมวดหมู่:วรรณกรรมในปี พ.ศ. 2534
ไพวรินทร์ ขาวงาม

**ไพวรินทร์ ขาวงาม** (10 กุมภาพันธ์ 2504 - ) กวี นักเขียน และคอลัมนิสต์ชาวไทย เจ้าของรางวัลซีไรต์ พ.ศ. 2538 จากหนังสือรวมบทกวี ม้าก้านกล้วย และศิลปินแห่งชาติ สาขาวรรณศิลป์ประจำปี พ.ศ. 2558

## ประวัติ
ไพวรินทร์เกิดในครอบครัวชาวนาจังหวัดร้อยเอ็ด เป็นบุตรของนายสมัย และนางดวน ขาวงาม เขาเป็นคนที่ 3 จากพี่น้อง 9 คน จบชั้นประถมศึกษาจากโรงเรียนบ้านตาหยวก และบวชเรียนต่อจนจบมัธยมปลาย ที่มหามกุฏราชวิทยาลัย วิทยาเขตวังน้อย พระนครศรีอยุธยา อยู่ช่วยฝึกสอนวิชาภาษาไทยและวรรณคดี เพื่อตอบแทนคุณสถาบันระยะหนึ่งจึงลาสิกขาบท

จากนั้นมุ่งสู่เชียงใหม่ เป็นพนักงานพิสูจน์อักษร หนังสือพิมพ์ประชากรรายวัน ก่อนเลื่อนฐานะขึ้นเป็นนักข่าว สั่งสมประสบการณ์กับหนังสือพิมพ์ท้องถิ่นเล็ก ๆ หลายฉบับ จวบปี 2527 ตัดสินใจเข้ากรุง ทำงานฝ่ายศิลป์นิตยสารสปีดเวย์ ต่อสู้ชีวิตทุกรูปแบบ ไม่ว่าจะทำรูปเคลือบพลาสติกวางขายข้างถนน พนักงานขายไอศกรีม ปี 2528 ช่วยงานนิตยสารสู่ฝัน ปี 2531 ประจำกองบรรณาธิการวารสารปาจารยสาร ต่อมาเป็นบรรณาธิการเฉพาะกิจสำนักพิมพ์ประพันธ์สาส์น ประจำกองบรรณาธิการหนังสือดีเขต เป็นหัวหน้ากองบรรณาธิการชีวิตต้องสู้
ปัจจุบันเป็นคอลัมนิสต์อิสระ

### จาก "สามเณรไพรัช" สู่ "ไพวรินทร์"
ไพวรินทร์ เดิมชื่อ 'ไพรัช' เป็นคนชอบอ่านหนังสือมาตั้งแต่เด็ก เคยใช้นามปากกา 'สามเณรไพรัช' ส่งความเรียงไปลงในนิตยสารชัยพฤกษ์การ์ตูน ต่อมาเปลี่ยนใช้นามปากกาว่า 'ไพวรินทร์ วิเชียรฉันท์' ในการเขียนกลอน และเพื่อขจัดความยุ่งยากในการรับค่าเรื่อง เขาได้เปลี่ยนชื่อจริงเป็น 'ไพวรินทร์' จึงเป็นทั้งชื่อจริงและนามปากกาตั้งแต่นั้นมา

## ผลงาน
# ลำนำวเนจร (2528)	รวมบทกวี
# คำใดจะเอ่ยได้ดั่งใจ (2529)	รวมบทกวี     เข้ารอบซีไรต์ พ.ศ. 2529
# ไม่ใช่บทกวีจากชายป่าอารยธรรม (2530)	รวมบทกวีไร้ฉันทลักษณ์
# ฤดีกาล (2532)	รวมบทกวี      เข้ารอบซีไรต์ พ.ศ. 2535
# คือแรงใจและไฟฝัน (2534)	รวมบทกวี
# ถนนนักฝัน (2535)	รวมบทกวีประกอบภาพ
# ม้าก้านกล้วย (2538) 	รวมบทกวี   ได้รับรางวัลซีไรต์ พ.ศ. 2538
# เจ้านกกวี (2540)	รวมบทกวี
# ทอดยอด (2542)	รวมบทความและเรื่องสั้น
# เพราะภาพพูดได้ หัวใจจึงขอฟัง (2544)
# ผมจรรอนแรมจากลุ่มแม่น้ำมูล (2545)
# ที่ใดมีรัก ที่นั่นมีรัก (2545)
# ดวงใจจึงจำนรรจ์ (2547)
# จิบใจ จอกจ้อย (2547)
# กลอนกล่อมโลก (2547)

## เครื่องราชอิสริยาภรณ์

## อ้างอิง

## แหล่งข้อมูลอื่น
* เว็บล็อกส่วนตัว
* เฟชบุ๊คส่วนตัว

หมวดหมู่:นักเขียนชาวไทย
หมวดหมู่:นักประพันธ์รางวัลซีไรต์ชาวไทย
หมวดหมู่:ศิลปินแห่งชาติสาขาวรรณศิลป์
หมวดหมู่:กวีชาวไทย
หมวดหมู่:บุคคลจากอำเภอสุวรรณภูมิ
หมวดหมู่:บุคคลจากมหาวิทยาลัยมหามกุฏราชวิทยาลัย
หมวดหมู่:นักหนังสือพิมพ์ชาวไทย
หมวดหมู่:ผู้ได้รับเครื่องราชอิสริยาภรณ์ จ.ภ.